Държавен вестник, бр. 86, 2012 г., стр. 124

СТР.  124	
Д Ъ Р Ж А В Е Н  В Е С Т Н И К 	
БРОЙ  86
2. външна зона за маневриране, прости­
раща се от периметъра на вътрешната зона 
за маневриране и на кръг с диаметър не 
по-малък от 2 D.
(3) В рамките на чистата зона на оп­
ределена зона за обработване на товари с 
помощта на лебедка не може да има обекти 
над нивото на нейната повърхност.
(4) Обектите, намиращи се в рамките 
на вътрешната зона за маневриране на оп­
ределена зона за обработване на товари с 
помощта на лебедка, не може да надвишават 
височина от 3 m.
(5) Обектите, намиращи се в рамките на 
външната зона за маневриране на определена 
зона за обработване на товари с помощта на 
лебедка, не може да надвишават височина 
от 6 m.
Д Я Л  Ч Е Т В Ъ Р Т И
ВИЗУАЛНИ CРЕДCТВА
Г л а в а  ш е с т д е с е т  и  о с м а
ВЕТРОПОКАЗАТЕЛИ
Чл. 582. Вертолетното летище се оборудва 
най-малко с един ветропоказател. 
Чл. 583. (1) Ветропоказателят се разпола­
га така, че да указва посоката на вятъра в 
зоната за краен подход за излитане и кацане 
FATO и да не се влияе от завихрянията на 
въздушния поток, възникнали от разполо­
жени наблизо обекти, или от струите на 
носещите витла. 
(2) Ветропоказателят е необходимо да се 
вижда от пилота на вертолета в полет, в зо­
ната за маневриране или в режим на висене.
(3) Там, където зоната за приземяване и 
излитане (TLOF) може да се влияе от зави­
хрянето на въздушния поток, за посочване на 
приземния вятър се поставят допълнителни 
ветропоказатели. 
Чл. 584. Ветропоказателят се конструира 
така, че да дава ясна индикация за посоката 
на вятъра и обща представа за скоростта на 
вятъра.
Чл. 585. (1) Ветропоказателят е пресечен 
конус от лека тъкан и с минимални размери, 
както следва: 
1. за вертолетно летище, разположено на 
повърхността: 
а) дължина 2,4 m; 
б) диаметър на по-големия край 0,6 m; 
в) диаметър на по-малкия край 0,3 m; 
2. за вертолетно летище, издигнато над 
повърхността и палубни вертолетни площадки: 
а) дължина 1,2 m; 
б) диаметър на по-големия край 0,3 m; 
в) диаметър на по-малкия край 0,15 m. 
(2) Цветът на ветропоказателя се избира 
съобразно фона така, че да е добре различим 
и показанията му да се разбират от височина 
най-малко 200 m над вертолетното летище. 
(3) Където е възможно, се използва един 
цвят – бял или оранжев. 
(4) Където е необходимо да се осигури 
добра видимост на изменящ се фон, се 
използва съчетаване на два цвята – по въз­
можност оранжев и бял, бял и червен или 
бял и черен. 
(5) Цветовете се разполагат във вид на пет 
редуващи се ивици, като първата и последната 
ивица са с по-тъмния цвят. 
Чл. 586. Ветропоказателят на вертолетно 
летище се осветява, когато вертолетното ле­
тище се използва през нощта. 
Г л а в а  ш е с т д е с е т  и  д е в е т а
МАРКИРОВКА И МАРКЕРИ
Раздел I
Маркировка на зона за обработване на товари
Чл. 587. В определената зона за обработване 
на товари с помощта на лебедка се нанася 
маркировка за зона за обработване на товари 
с помощта на лебедка съгласно фиг. 52.
Чл. 588. Маркировката по чл. 587 се нанася 
така, че нейният център да съвпада с центъра 
на чистата зона на зоната за обработване на 
товари с помощта на лебедка.
Чл. 589. (1) Маркировката на зоната за 
обработване на товари с помощта на лебедка 
се състои от маркировка на чистата зона в 
зоната за обработване на товари с помощта 
на лебедка и маркировка на зоната за манев­
риране в зоната за обработване на товари с 
помощта на лебедка.
(2) Маркировката на чистата зона в зоната 
за обработване на товари с помощта на лебедка 
представлява плътен кръг с ярък, открояващ 
се цвят с диаметър най-малко 5 m.
(3) Кръглата зона за маневриране в зоната 
за обработване на товари с помощта на лебедка 
се състои от кръг, очертан с прекъсната линия 
с широчина 0,2 m и диаметър не по-малък от 
2 D, маркирана с ярък, открояващ се цвят, 
като в кръга се нанася маркировка „WINCH 
ONLY““, за да е лесно видима от пилота на 
вертолета.
Раздел II
Опознавателна маркировка на вертолетно 
летище
Чл. 590. На вертолетно летище се нанася 
опознавателна маркировка. 
Чл. 591. Опознавателната маркировка за 
вертолетно летище се нанася в рамките на 
зоната за краен подход за излитане и кацане, 
в центъра или близо до центъра на зоната 
или ако се използва заедно с обозначава­
щата маркировка на ПИК, във всеки край 
на зоната.